**Ministru kabineta noteikumu projekta „Grozījumi Ministru kabineta 2010.gada 21.decembra noteikumos Nr.1145 „Noteikumi par uztura bagātinātāju reģistrācijas valsts nodevu””**

**sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | [Pārtikas aprites uzraudzības likuma](http://likumi.lv/doc.php?id=47184) 20.panta otrā daļa |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Patlaban spēkā ir Ministru kabineta 2010.gada 21.decembra noteikumi Nr.1145 „Noteikumi par uztura bagātinātāju reģistrācijas valsts nodevu” (turpmāk – noteikumi Nr.1145).  Uztura bagātinātāju reģistrāciju veic Pārtikas un veterinārais dienests (turpmāk – dienests).  Latvijā tiek piemērots Eiropas Parlamenta un Padomes 2002.gada 10.jūnija Direktīvas 2002/46/EK par dalībvalstu tiesību aktu tuvināšanu attiecībā uz uztura bagātinātājiem 10.pants, kas paredz, ka dalībvalstis, lai veicinātu uztura bagātinātāju efektīvu uzraudzību, var noteikt, ka ražotājiem vai personām, kas to teritorijā produktu laiž tirgū, par to ir jāpaziņo kompetentajai iestādei, nosūtot tai produkta marķējuma paraugu. Kompetentā iestāde Latvijā ir dienests.  Tādējādi katra dalībvalsts var piemērot savus atbilstošus attiecīgā produkta oficiālās uzraudzības pasākumus, un Latvijā šo kārtību nosaka Ministru kabineta 2015.gada 1.decembra noteikumi Nr.685 „Prasības uztura bagātinātājiem” (turpmāk – noteikumi Nr.685) un noteikumi Nr.1145.  Katra dalībvalsts piemēro uzraudzības pasākumus atbilstoši no budžeta iedalītajiem līdzekļiem, tāpēc Latvijā tiek piemērots tāds uzraudzības veids, ka pirms laišanas tirgū uztura bagātinātāja marķējums tiek izvērtēts atbilstoši normatīvajiem aktiem un par to maksājama valsts nodeva.  Patlaban noteikumos Nr.1145 noteikts atšķirīgs valsts nodevas apmērs par uztura bagātinātāju pirmreizēju reģistrāciju Eiropas Ekonomikas zonas valstī (426,86 *euro*) un Eiropas Ekonomikas zonas valstī jau izplatīta uztura bagātinātāja reģistrāciju (99,60 *euro*) Latvijā, kā arī par izmaiņu reģistrēšanu, ja ir mainīts uztura bagātinātāju reģistrā esošā uztura bagātinātāja marķējums, ražotājs, ražošanas vai lietošanas nosacījumi (42,69 *euro*).  Noteikumu projektā ir paredzēts aizstāt trīs valsts nodevu pozīcijas ar sešām, kas ir detalizētāk noteiktas, tāpēc tiesību norma ir kļuvusi lietotājam saprotamāka un vieglāk piemērojama.  Nodeva līdzīgi kā līdz šim tiks dalīta atkarībā no tā, vai tiek maksāts par Eiropas Ekonomikas zonas valstīs vai ārpus Eiropas Ekonomikas zonas valstīm ražota uztura bagātinātāja reģistrāciju.  Nodeva maksājama par Eiropas Ekonomikas zonas valstīs ražota uztura bagātinātāja reģistrāciju (125,00 *euro*) vai par ārpus Eiropas Ekonomikas zonas valstīm ražota uztura bagātinātāja reģistrāciju, ja tas iepriekš ir paziņots vai laists tirgū kādā no Eiropas Ekonomikas zonas valstīm (210,00 *euro*), vai par ārpus Eiropas Ekonomikas zonas valstīs ražota uztura bagātinātāja pirmreizēju reģistrāciju (380,00 *euro*).  Valsts nodeva tiek samazināta uztura bagātinātājiem no trešajām valstīm, jo dienests ir konstatējis, ka ir samazinājies to paziņoto uztura bagātinātāju skaits no trešajām valstīm, kuri pirmreizēji tiek reģistrēti Latvijā, piemēram, 2013.gadā bija iesniegti 44, bet 2014.gadā – 22 attiecīgi paziņojumi. Dienests 2014. gadā izvērtēja 1447 paziņojumus uztura bagātinātāju reģistrācijai, tajā skaitā 22 paziņojumus par uztura bagātinātājiem, kas Latvijas tirgū tika laisti no trešajām valstīm, un tie ir 1,5 % no kopējā paziņojumu skaita 2014.gadā.  2. Noteikt valsts nodevu par katru papildu uztura bagātinātāja ar atšķirīgām organoleptiskajām īpašībām reģistrāciju (35,00 *euro*). Dienests, izvērtējot katru uztura bagātinātāju ar dažādām organoleptiskām īpašībām, iegulda papildu laiku, tādēļ par šiem uztura bagātinātājiem tiek noteikta detalizētāka valsts nodeva.  Piemēram, ja uztura bagātinātājs tiks piedāvāts ar šokolādes, vaniļas un zemeņu garšu, dienestā tiks iesniegti trīs marķējumu tekstu paraugi. Šādā gadījumā uztura bagātinātāju pamatsastāvs nebūs identisks, jo atsevišķas produkta sastāvdaļas atšķirsies, piemēram, šokolādes garšas iegūšanai būs pievienots kakao, vaniļas garšas iegūšanai – vanilīns vai vaniļas aromatizētājs, zemeņu garšas iegūšanai – zemeņu aromatizētājs, zemeņu gabaliņi un krāsviela betanīns (E 162).  Tā kā atšķirsies uztura bagātinātāja sastāvdaļas, atkarībā no garšas mainīsies arī uztura bagātinātāja uzturvērtība, tādēļ tiek piemērota valsts nodeva 35,00 *euro*. Ja tas netiek izdalīts, tad katrs uztura bagātinātājs būtu uzskatāms par atsevišķu produktu un piemērojama valsts nodeva – 125,00 *euro.*  3. Noteikt par izmaiņu veikšanu reģistrā esošam uztura bagātinātājam divus valsts nodevu veidus:  a) par būtiskām izmaiņām (mainot uztura bagātinātāja pagatavojuma veidu, fasējuma vienības lielumu, ieteicamo dienas (diennakts) devu, sastāvdaļas vai sastāvdaļu daudzumu) – 100, 00 *euro.* Šīs izmaiņas ir uzskatāmas par būtiskām, jo attiecas tieši uz informāciju, ko saņem patērētājs par produktu;  b) par mazāk būtiskām izmaiņām marķējumā – 50,00 *euro*.  Dienests uzskata, ka ir nepieciešams diferencēt valsts nodevas apmēru par izmaiņu reģistrēšanu reģistrā esošam uztura bagātinātājam atkarībā no tā, vai tās tieši skar reģistrēto produktu vai arī, piemēram, ir tehniska rakstura (marķējumā).  Noteikumu projekta 2.5.1.apakšpunktā minētās pozīcijas ir būtiskas, jo tā ir informācija patērētājam par atbilstošu uztura bagātinātāja lietošanu, tāpēc šīm pozīcijām tiek piemērota lielāka valsts nodeva.  Š.g. 4.novembrī starpinstitūciju sanāksmē par Ministru kabineta noteikumu projektiem „Prasības uztura bagātinātājiem” un „Grozījumi Ministru kabineta 2010.gada 21.decembra noteikumos Nr.1145 „Noteikumi par uztura bagātinātāju reģistrācijas valsts nodevu”” tika panākta vienošanās, ka Zemkopības ministrija sagatavos Ministru kabineta sēdes protokollēmuma projektu Ministru kabineta noteikumu projektam „Prasības uztura bagātinātājiem” par veicamajām darbībām sabiedrības informēšanas, reklāmas ierobežošanas un nepieciešamo finansējumu, lai veiktu laboratoriskās kontroles uztura bagātinātājiem.  Dienests izvērtē uztura bagātinātāja sastāvu – izmantoto vielu (augu vai dzīvnieku izcelsmes vielas) un to daudzumu, izmantoto vitamīnu un minerālvielu daudzumu, to savienojumu veidus, atļautās jaunās pārtikas sastāvdaļas, atļautās pārtikas piedevas un aromatizētājus, kā arī Eiropas Pārtikas nekaitīguma iestādes (*EFSA*) sniegtos zinātniskos pamatojumus par dažādu vielu (augu) lietošanas daudzumiem, uzturvērtības un veselīguma norādes.  Apšaubot uztura bagātinātāja piekritību pārtikas apriti regulējošo tiesību aktu vai cilvēkiem paredzēto zāļu apriti regulējošo tiesību aktu normām, 2014. gadā dienests ir lūdzis Zāļu valsts aģentūru sniegt savu atzinumu 14 gadījumos.  Vairākas dalībvalstis piemēro dažādus apzīmējumus uztura bagātinātāju izvērtēšanai atbilstoši savas valsts normatīvajiem aktiem pārtikas jomā. Piemēram, tiek izmantoti tādi apzīmējumi kā maksa par uztura bagātinātāja paziņojuma izvērtēšanu, maksa par uztura bagātinātāja reģistrāciju vai atzīšanu, valsts nodeva par uztura bagātinātāja izvērtēšanu, administratīvās izmaksas par paziņojuma izvērtēšanu u.tml.  Katra dalībvalsts piemēro dažādu samaksu, pirms uztura bagātinātājs tiek laists tirgū, piemēram, Kipra – 34,17 *euro,* Somija *–* 68,00 *euro,* Dānija – 135,00 *euro,* Itālija – 160,20 *euro*, Beļģija – 180,00 *euro*,Čehija – 304,00 *euro*,Grieķija – 600,00 *euro* (ja uztura bagātinātājs tiek laists tirgū no citām dalībvalstīm), bet ir dalībvalstis, kas nepiemēro ne nodevu, ne maksas pakalpojumu, ne citas izmaksas, kas saistās ar uztura bagātinātāju laišanu tirgū, kā Igaunija, Lietuva, Polija, Īrija, Luksemburga, Francija, Malta, Nīderlande, Spānija, Zviedrija, Lielbritānija, Vācija, Portugāle, Bulgārija, Rumānija, Slovākija, Austrija un Horvātija.  Detalizētāku informāciju par Eiropas Savienības dalībvalstu prasībām attiecībā uz uztura bagātinātāju jomu ir apkopojusi asociācija *Association of the European Self-Medication Industry (AESGP)* „*Legal and Regulatory Framework for Food Supplements” (*[*www.aesgp.eu*](http://www.aesgp.eu)*).* Š.g. 4.martā asociācija atjaunināja informāciju uztura bagātinātāju jomā, un Latvija asociācijai paziņoja, ka notiek normatīvo aktu pārskatīšana.  Patlaban noteikumu Nr.1145 5.punkts nosaka, ka personai, kas iesniedz iesniegumu uztura bagātinātāja reģistrācijai, dienestā jāiesniedz arī valsts nodevas nomaksu apliecinošs dokuments (ja maksājums veikts kredītiestādē). Tā kā dienests par konkrētās valsts nodevas nomaksu var pārliecināties, izmantojot budžeta elektronisko norēķinu sistēmu „e-Kase”, nav pamata saglabāt pārtikas uzņēmumiem uzlikto administratīvo slogu un attiecīgās tiesību normas jāprecizē, grozot noteikumu Nr.1145 5. punktu un svītrojot 6.punktu.  Lai valsts budžetā iemaksāto valsts nodevu būtu iespējams identificēt, nepieciešams noteikt, ka persona, veicot maksājumu kredītiestādē, maksājuma mērķī norāda attiecīgā uztura bagātinātāja nosaukumu. |
| 3. | Projekta izstrādē iesaistītās institūcijas | Dienests |
| 4. | Cita informācija | Nav. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projekts attiecas uz:  1) pārtikas uzņēmumiem, kas iesaistīti uztura bagātinātāju aprites jomā;  2) patērētājiem, kas lieto uztura bagātinātājus;  3) dienestu, kura kompetencē ir uzraudzība pārtikas jomā;  Patlaban Pārtikas un veterinārā dienestā reģistrā ir iekļauti 34 uzņēmumi, kas ražo uztura bagātinātājus, un vairāk nekā 200 uzņēmumu, kas nodarbojas ar dažādu produktu, tostarp uztura bagātinātāju, izplatīšanu.  To pārtikas uzņēmumu skaits, kas ražo uztura bagātinātājus, ir mainīgs, jo ir uzņēmumi, kas pārtrauc uzņēmējdarbību, un ir uzņēmumi, kas uzsāk uzņēmējdarbību. Mērķgrupas palielināšanās vai samazināšanās ir atkarīga no ekonomiskās attīstības valstī. |
| 2. | Tiesiskā regulējuma ietekme uz tautsaimniecību un administratīvo slogu | Salīdzinot noteikumu projektu ar noteikumos Nr.1145 noteikto valsts nodevas apmēru, finansiālais slogs palielinās, jo trīs valsts nodevu veidi tiek aizstāti ar sešām detalizētākām noteiktām valsts nodevu pozīcijām.  1. Par Eiropas Ekonomikas zonas valstīs ražota uztura bagātinātāja reģistrāciju tiek piemērota valsts nodeva – 125,00 *euro.* Šī nodevas pozīcija vistiešākā veidā attiecās arī uz Latvijas ražotāju, kas plāno laist tirgū jaunu uztura bagātinātāju. Tā kā Eiropas Ekonomikas zonas valstu ražotāji ir pastāvīgā dienestu uzraudzībā, kas ļauj būtiski samazināt risku attiecībā par neatbilstošu uztura bagātinātāju ražošanu, tiek piemērota mazāka nodeva, salīdzinot ar trešajās valstīs ražotiem uztura bagātinātājiem.  2. Par ārpus Eiropas Ekonomikas zonas valstīm ražota uztura bagātinātāja reģistrāciju, ja tas jau iepriekš ir paziņots vai laists tirgū kādā no Eiropas Ekonomikas zonas valstīm – 210,00 *euro.* Ja uztura bagātinātāji tiek ražoti trešajās valstīs, kurās nereti, atšķirībā no Eiropas Savienības dalībvalstīm, tiek piemērotas citas pārtikas nekaitīguma prasības, kas nav atbilstošas Eiropas Savienības normatīvajiem aktiem, ir īpaši jāizvērtē konkrēta uztura bagātinātāja radītais risks. Tādēļ šajā gadījumā ir noteiktas augstākas valsts nodevas, nekā noteikumu projekta 2.1. apakšpunktā noteiktā nodeva.  3. Par ārpusEiropas Ekonomikas zonas valstīm ražota uztura bagātinātāja pirmreizēju reģistrāciju – 380,00 *euro*.  Īpaši rūpīga konkrēta uztura bagātinātāja riska izvērtēšana dienestam jāveic, ja tas ir ražots kādā no trešajām valstīm un to pirms tam nav izvērtējusi kāda cita Eiropas Savienības dalībvalsts kompetentā institūcija. Tomēr, lai mazinātu finansiālo slogu uztura bagātinātāju importētājiem, šobrīd spēkā esošā valsts nodeva 426,86 *euro* par trešajās valstīs ražota uztura bagātinātāja pirmreizēju reģistrāciju tiek aizstāta ar valsts nodevu 380,00 *euro.*  4. Tiek piemērota jauna valsts nodeva 35,00 *euro* par katru uztura bagātinātāju ar atšķirīgām organoleptiskajām īpašībām, piemēram, pēc garšas. Šajā gadījumā dienests, izvērtējot katru uztura bagātinātāju ar dažādām organoleptiskām īpašībām, iegulda papildu laiku, tādēļ par šiem uztura bagātinātājiem tiek noteikta detalizētāka valsts nodeva.  5. Valsts nodeva par izmaiņu reģistrēšanu reģistrā esošam uztura bagātinātājam diferencēta atkarībā no tā, cik būtiskas ir izmaiņas:  5.1. valsts nodeva par izmaiņu reģistrēšanu palielinās no 42,69 *euro* uz 100,00 *euro*, ja tiek mainīts uztura bagātinātāja pagatavojuma veids, fasējuma vienības lielums, ieteicamā dienas (diennakts) deva, sastāvdaļas vai sastāvdaļu daudzums. Šīs izmaiņas ir uzskatāmas par būtiskām, jo attiecas tieši uz informāciju, ko saņem patērētājs par produktu;  5.2. valsts nodeva par izmaiņu reģistrēšanu palielinās no 42,69 *euro* uz 50,00 *euro,* ja tiek veiktas citas izmaiņas pievienotajā informācijā. Šīs izmaiņas uzskatāmas par mazāk būtiskām, jo tieši neskar informāciju, ko patērētājs saņem par produktu.  6. Tiek svītrots noteikumu Nr.1145 6.punkts un jaunā redakcijā izteikts 5.punkts, lai samazinātu administratīvo slogu, atceļot prasību uzņēmumiem iesniegt dienestā valsts nodevas samaksu apliecinoša dokumenta kopiju vai ar kredītiestādes internetbankas starpniecību veiktā maksājuma izdruku. |
| 3. | Administratīvo izmaksu monetārs novērtējums | Pēc dienesta datiem:  2014.gada laikā **125** uzņēmumi iesniedza 1447 paziņojumus par uztura bagātinātāju laišanu tirgū. Aprēķinos ir izmantoti šādi pieņēmumi:  1.1. pēc[www.csb.gov.lv](http://www.csb.gov.lv) datiem, vidējā darba alga privātajā sektorā 2014.gadā bija EUR 740,00 mēnesī;  1.2. mēnesī – 21 darbadiena;  1.3. vienas stundas likme – 4,40 *euro*;  1.4. valsts nodevas samaksas apliecinoša dokumenta kopija vai maksājuma izdrukas (noteikumu Nr.1145 5.punkts) pievienošana iesniegumam par uztura bagātinātāja reģistrāciju un nosūtīšana dienestam varētu aizņemt 0,25 h (15 minūtes);  1.5. C1 = (4,40 x 0,25 h) x 1447 =1591,70 *euro* (pieņemot, ka kopija vai izdruka dienestā tiek iesniegta elektroniski);  1.6. Cvidējais = 1591,70 / 1447 = 1,10 *euro* (vienas valsts nodevas samaksas apliecinoša dokumenta kopijas vai maksājuma izdrukas pievienošana iesniegumam par uztura bagātinātāja reģistrāciju administratīvās izmaksas uzņēmējam).  2. Pēc dienesta datiem, 2014.gada laikā **97** uzņēmumi iesniedza 582 paziņojumus par izmaiņu izdarīšanu jau reģistrētā uztura bagātinātāja marķējumā. Aprēķinos ir izmantoti šādi pieņēmumi:  2.1. pēc[www.csb.gov.lv](http://www.csb.gov.lv) datiem, vidējā darba alga privātajā sektorā 2014.gadā bija EUR 740,00 mēnesī;  2.2. mēnesī – 21 darbadiena;  2.3. vienas stundas likme – 4,40 *euro*;  2.4. valsts nodevas samaksas apliecinoša dokumenta kopija vai maksājuma izdrukas (noteikumu Nr.1145 5.punkts) pievienošana iesniegumam par izmaiņu izdarīšanu jau reģistrētā uztura bagātinātāja marķējumā nosūtīšana dienestam varētu aizņemt 0,25 h (15 minūtes);  2.5. C1 = (4,40 x 0,25h) x 582 = 640,20 *euro* (pieņemot, ka kopija vai izdruka dienestā tiek iesniegta elektroniski);  2.6. Cvidējais = 640,20 / 582 = 1,10 *euro* (vienas valsts nodevas samaksas apliecinoša dokumenta kopijas vai maksājuma izdrukas pievienošana iesniegumam par uztura bagātinātāja reģistrāciju administratīvās izmaksas uzņēmējam).  3. Pēc dienesta datiem, 2014.gada laikā **125** uzņēmumi iesniedza 1447 paziņojumus uztura bagātinātāju laišanu tirgū.  Aprēķinos ir izmantoti šādi pieņēmumi:  3.1. pēc [www.csb.gov.lv](http://www.csb.gov.lv) datiem, vidējā alga sabiedriskajā sektorā 2014.gadā bija EUR 813,00 mēnesī;  3.2. mēnesī – 21 darbadiena;  3.3. vidējā stundas likme – 4,84 *euro;*  3.4. pārliecināšanās par valsts nodevas samaksas apliecinoša dokumenta kopijas vai maksājuma izdrukas pievienošanu iesniegumam par uztura bagātinātāja reģistrāciju dienestam varētu aizņemt 0,0333 h (2 minūtes);  3.5. valsts pārvaldes administratīvās izmaksas ir šādas:  C = (4,84 x 0,0333 h) x 1447 = 233,21 *euro;*  3.6. Cvidējais = 233,21 / 1447= 0,16 *euro* (pārliecināšanās par valsts nodevas samaksas apliecinoša dokumenta kopijas vai maksājuma izdrukas pievienošanu iesniegumam par uztura bagātinātāja reģistrāciju administratīvās izmaksas dienestam).  4. 2014.gada laikā 97 uzņēmumi iesniedza 582 paziņojumus par izmaiņu izdarīšanu jau reģistrētā uztura bagātinātāja marķējumā. Aprēķinos ir izmantoti šādi pieņēmumi:  4.1. pēc [www.csb.gov.lv](http://www.csb.gov.lv) datiem, vidējā alga sabiedriskajā sektorā 2014.gadā bija EUR 813,00 mēnesī;  4.2. mēnesī – 21 darbadiena;  4.3. vidējā stundas likme – 4,84 *euro;*  4.4.pārliecināšanās par valsts nodevas samaksas apliecinoša dokumenta kopijas vai maksājuma izdrukas pievienošanu iesniegumam par izmaiņu izdarīšanu jau reģistrētā uztura bagātinātāja marķējumā dienestam varētu aizņemt 0,0333 h (2 minūtes);  4.5. valsts pārvaldes administratīvās izmaksas ir šādas:  C = (4,84 x 0,0333h) x 582 = 93,80 *euro;*  4.6. Cvidējais = 93,80 / 582= 0,16 *euro* (pārliecināšanās par valsts nodevas samaksas apliecinoša dokumenta kopijas vai maksājuma izdrukas pievienošanu iesniegumam par uztura bagātinātāja reģistrāciju administratīvās izmaksas dienestam). |
| 4. | Cita informācija | Nav. |

|  |  |  |  |  |  |
| --- | --- | --- | --- | --- | --- |
| III. Tiesību akta projekta ietekme uz valsts budžetu un pašvaldību budžetiem | | | | | |
| **Rādītāji** | **2015.gads** | | Turpmākie trīs gadi (EUR) | | |
| 2016.g. | 2017.g. | 2018.g |
| Saskaņā ar valsts budžetu kārtējam gadam | Izmaiņas kārtējā gadā, salīdzinot ar budžetu kārtējam gadam | Izmaiņas, salīdzinot ar kārtējo (n) gadu | Izmaiņas, salīdzinot ar kārtējo (n) gadu | Izmaiņas, salīdzinot ar kārtējo (n) gadu |
| 1 | 2 | 3 | 4 | 5 | 6 |
| 1. Budžeta ieņēmumi: | **96 912** | 0,0 | 0,0 | **75 393** | **75 393** |
| * 1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi   (sk.7.punktu) | 96 912 | 0,0 | 0,0 | 75 393 | 75 393 |
| 1.2. valsts speciālais budžets | 0,0 | 0,0 | 0,0 | 0,0 | 0,0 |
| 1.3. pašvaldību budžets | 0,0 | 0,0 | 0,0 | 0,0 | 0,0 |
| 2. Budžeta izdevumi: | 96 912 | 0,0 | 0,0 | 75 393 | 75 393 |
| 2.1. valsts pamatbudžets | 96 912 | 0,0 | 0,0 | 75 393 | 75 393 |
| 2.2. valsts speciālais budžets | 0,0 | 0,0 | 0,0 | 0,0 | 0,0 |
| 2.3. pašvaldību budžets | 0,0 | 0,0 | 0,0 | 0,0 | 0,0 |
| 3. Finansiālā ietekme: | 0,0 | 0,0 | 0,0 | 0,0 | 0,0 |
| 3.1. valsts pamatbudžets | 0,0 | 0,0 | 0,0 | 0,0 | 0,0 |
| 3.2. speciālais budžets | 0,0 | 0,0 | 0,0 | 0,0 | 0,0 |
| 3.3. pašvaldību budžets | 0,0 | 0,0 | 0,0 | 0,0 | 0,0 |
| 4. Finanšu līdzekļi papildu izde­vumu finansēšanai (kompensējošu izdevumu samazinājumu norāda ar "+" zīmi) | X | 0,0 | 0,0 | 0,0 | 0,0 |
| 0,0 | 0,0 | 0,0 | 0,0 |
| 0,0 | 0,0 | 0,0 | 0,0 |
| 5. Precizēta finansiālā ietekme: | X | 0,0 | 0,0 | 0,0 | 0,0 |
| 5.1. valsts pamatbudžets | 0,0 | 0,0 | 0,0 | 0,0 |
| 5.2. speciālais budžets | 0,0 | 0,0 | 0,0 | 0,0 |
| 5.3. pašvaldību budžets | 0,0 | 0,0 | 0,0 | 0,0 |
| 6. Detalizēts ieņēmumu un izdevumu aprēķins: |  |  |  |  |  |
| **6.1.** detalizēts ieņēmumu aprēķins par uztura bagātinātāju reģistrāciju: | *96 912* | *0,0* | *0,0* | *75 393* | *75 393* |
| **6.1.1.** par Eiropas Ekonomikas zonas valstīs ražota uztura bagātinātāja reģistrāciju; | *68 567* | *0,0* | *0,0* | *2 058* | *2 058* |
| **6.1.2.** par ārpusEiropas Ekonomikas zonas valstīm ražota uztura bagātinātāja reģistrāciju, ja tas jau iepriekš ir paziņots vai laists tirgū kādā no Eiropas Ekonomikas zonas valstīm un Pārtikas un veterinārajā dienestā tiek iesniegta attiecīgās dalībvalsts kompetentās iestādes izsniegta informācija par to, ka trešajā valstī ražots uztura bagātinātājs ir izplatīts kādā no Eiropas Ekonomikas zonas dalībvalstīm, vai šo faktu apliecinoša izdruka no publiski pieejama šīs dalībvalsts uztura bagātinātāju reģistra, saraksta vai datubāzes; | *0,0* | *0,0* | *0,0* | *42 630* | *42 630* |
| **6.1.3.** par ārpus Eiropas Ekonomikas zonas valstīm ražota uztura bagātinātāja pirmreizēju reģistrāciju; | *15 367* | *0,0* | *0,0* | *–2 067* | *–2 067* |
| **6.1.4.** par katra papildu uztura bagātinātāja ar atšķirīgām organoleptiskajām īpašībām (piemēram, garšu, smaržu); | *0,0* | *0,0* | *0,0* | *1 750* | *1 750* |
| **6.1.5.** valsts nodeva par izmaiņu reģistrēšanu uztura bagātinātāju reģistrā esošam uztura bagātinātājam: | *12 978* | *0,0* | *0,0* | *31 022* | *31 022* |
| **6.1.5.1.** mainot uztura bagātinātāja pagatavojuma veidu, fasējuma vienības lielumu, ieteicamo dienas (diennakts) devu, sastāvdaļas vai sastāvdaļu daudzumu; | *12 978* | *0,0* | *0,0* | *29 522* | *29 522* |
| **6.1.5.2.** ja tiek izdarītas izmaiņas marķējumā vai citā pievienotajā informācijā, piemēram, lietošanas pamācībā, ja tās nav saistītas ar 6.1.5.1. apakšpunktā minētajām izmaiņām. | *0,0* | *0,0* | *0,0* | *1 500* | *1 500* |
| **6.2.** detalizēts izdevumu aprēķins par Uztura bagātinātāju reģistrāciju:  **6.2.1.** valsts nodeva par Eiropas Ekonomikas zonas valstīs ražota uztura bagātinātāja reģistrāciju – izdevumu sadalījums pa EKK 2015.gadam: EKK 1100 – EUR 47 019,6 , EKK 1200 – EUR 10 773,9 ; EKK 2000 – EUR 10 773,9. 2017.gada un turpmāko gadu izdevumu izmaiņas pa EKK: samazinājums EKK 1100 „–” 8 260,6 EUR EKK 1200 „–” 1630,6, EUR un izdevumu palielinājums EKK 2000  „+”11 948,8. EUR  **6.2.2.** par ārpusEiropas Ekonomikas zonas valstīm ražota uztura bagātinātāja reģistrāciju, ja tas jau iepriekš ir paziņots vai laists tirgū kādā no Eiropas Ekonomikas zonas valstīm un Pārtikas un veterinārajā dienestā tiek iesniegta attiecīgās dalībvalsts kompetentās iestādes izsniegta informācija par to, ka trešajā valstī ražots uztura bagātinātājs ir izplatīts kādā no Eiropas Ekonomikas zonas dalībvalstīm, vai šo faktu apliecinoša izdruka no publiski pieejama šīs dalībvalsts uztura bagātinātāju reģistra, saraksta vai datubāzes – izdevumu sadalījums pa EKK 2017.gadam un turpmākajiem gadiem: EKK 1100 – EUR 19496,1, EKK 1200 – EUR 4599,1, EKK 2000 – EUR 18 534,8;  **6.2.3**. valsts nodeva par ārpus Eiropas Ekonomikas zonas valstīm ražota uztura bagātinātāja pirmreizēju reģistrāciju – izdevumu sadalījums pa EKK 2015.gadam EKK 1100 – EUR 10 347,1; EKK 1200 – EUR 2 509,9, EKK 2000 EUR – 2 509,9. 2017.gada un turpmāko gadu izdevumu izmaiņas: samazinājums pa EKK: EKK 1100 „–” 5305,0 EUR; EKK 1200 „–” 1320,5 EUR  un palielinājums EKK 2000  „+” 4 558,6 EUR;  **6.2.4.** valsts nodeva par katra papildu uztura bagātinātāja ar atšķirīgām organoleptiskajām īpašībām (piemēram, garšu, smaržu) – izdevumu sadalījums pa EKK 2017.gadam un turpmākajiem gadiem: EKK 1100 – EUR 686,0, EKK 1200 – EUR 161,8, EKK 2000 – EUR 902,2;  **6.2.5.** valsts nodeva par izmaiņu reģistrēšanu uztura bagātinātāju reģistrā esošam uztura bagātinātājam:  **6.2.5.1.** ja tiek mainīts uztura bagātinātāja pagatavojuma veids, fasējuma vienības lielums, ieteicamā dienas (diennakts) deva, sastāvdaļas vai sastāvdaļu daudzums – izdevumu sadalījums pa EKK 2015.gadam EKK 1100 – EUR 9518,2, EKK 1200 – EUR 2161,5, EKK 2000 – EUR 1298,1. Izdevumu palielinājuma sadalījums pa EKK 2017.gadā un turpmāk ik gadu pēc cenas izmaiņām un plānotajām izmaiņām izskatāmo iesniegumu skaitā: EKK 1100 – EUR 13 805,8, EKK 1200 – EUR 3340,6, EKK 2000 – EUR 12375,8;  **6.2.5.2.** ja tiek izdarītas izmaiņas marķējumā vai citā pievienotajā informācijā, piemēram, lietošanas pamācībā, ja tās nav saistītas ar 6.1.5.1. apakšpunktā minētajām izmaiņām - izdevumu sadalījums pa EKK 2017.gadam un turpmākajiem gadiem; EKK 1100 – EUR 617,4; EKK 1200 – EUR 145,6, EKK 2000 – EUR 737,0. | **96 912**  *68 567*  *0,0*  *15 367*  *0,0*  *12 978*  12 978  0,0 | **0,0**  *0,0*  *0,0*  *0,0*  *0,0*  *0,0*  0,0  0,0 | **0,0**  *0,0*  *0,0*  *0,0*  *0,0*  *0,0*  0,0  0,0 | ***75 393***  *2 058*  *42 630*  *–2 067*  *1 750*  *31 022*  29 522  1 500 | ***75 393***  *2 058*  *42 630*  *–2 067*  *1 750*  *31 022*  29 522  1 500 |
| **6.3.** Detalizēts ieņēmumu un izdevumu aprēķins: | 1. Valsts nodeva par Eiropas Ekonomikas zonas valstīs ražota uztura bagātinātāja reģistrāciju:  1.1. pakalpojuma sniegšanā iesaistīto speciālistu atlīdzība uz vienu pakalpojuma vienību: 10 st. x 8,48 EUR/st. = EUR 84,80;  1.2. tiešās izmaksas, kas saistītas ar pakalpojuma sniegšanu uz vienu pakalpojuma vienību (materiālu izmaksas): EUR 0,84;  1.3. netiešās izmaksas, (izdevumi komandējumiem; sakaru, telpu uzturēšanas pakalpojumiem, administratīvās izmaksas, pamatlīdzekļu nolietojums u.c. izmaksas), kas saistītas ar pakalpojuma sniegšanu uz vienu pakalpojuma vienību: EUR 39,38.  Kopējās pakalpojuma izmaksas – EUR 125,00, t.sk.  EKK 1100 – EUR 68,60  EKK 1200 – EUR 16,18  EKK 2000 – EUR 40,22.  Paredzamais izskatīto paziņojumu skaits ir 565 gab., t.i., 565 gab. x 125,00 EUR/gab. = EUR 70 625,00.  2. Valsts nodeva par ārpusEiropas Ekonomikas zonas valstīm ražota uztura bagātinātāja reģistrāciju, ja tas jau iepriekš ir paziņots vai laists tirgū kādā no Eiropas Ekonomikas zonas valstīm un Pārtikas un veterinārajā dienestā tiek iesniegta attiecīgās dalībvalsts kompetentās iestādes izsniegta informācija par to, ka trešajā valstī ražots uztura bagātinātājs ir izplatīts kādā no Eiropas Ekonomikas zonas dalībvalstīm, vai šo faktu apliecinoša izdruka no publiski pieejama šīs dalībvalsts uztura bagātinātāju reģistra, saraksta vai datubāzes:  2.1. pakalpojuma sniegšanā iesaistīto speciālistu atalgojums uz vienu pakalpojuma vienību: 14 st. x 8,48 EUR/st. = EUR 118,72;  2.2. tiešās izmaksas, kas saistītas ar pakalpojuma sniegšanu, uz vienu pakalpojuma vienību (materiālu izmaksas): EUR 0,84;  2.3. netiešās izmaksas, (izdevumi komandējumiem; sakaru, telpu uzturēšanas pakalpojumiem, administratīvās izmaksas, pamatlīdzekļu nolietojums u.c. izmaksas), kas saistītas ar pakalpojuma sniegšanu, uz vienu pakalpojuma vienību: EUR 90,46.  Kopējās pakalpojuma izmaksas – EUR 210,00, t.sk.  EKK 1100 – EUR 96,05,  EKK 1200 – EUR 22,65,  EKK 2000 – EUR 91,30.  Paredzamais izskatīto paziņojumu skaits ir 203 gab., t.i., 203 gab. x 210,00 EUR/gab. = EUR 42 630,00.  3.Valsts nodeva par ārpus Eiropas Ekonomikas zonas valstīm ražota uztura bagātinātāja pirmreizēju reģistrāciju:  3.1. pakalpojuma sniegšanā iesaistīto speciālistu atalgojums uz vienu pakalpojuma vienību: 21 st. x 8,48 EUR/st. = EUR 178,08;  3.2. tiešās izmaksas, kas saistītas ar pakalpojuma sniegšanu, uz vienu pakalpojuma vienību (materiālu izmaksas): EUR 0,84;  3.3. netiešās izmaksas, (izdevumi komandējumiem; sakaru, telpu uzturēšanas pakalpojumiem, administratīvās izmaksas, pamatlīdzekļu nolietojums u.c. izmaksas), kas saistītas ar pakalpojuma sniegšanu, uz vienu pakalpojuma vienību: EUR 201,12.  Kopējās pakalpojuma izmaksas – EUR 380,00, t.sk.  EKK 1100 – EUR 144,06,  EKK 1200 – EUR 33,98,  EKK 2000 – EUR 201,96.  Paredzamais izskatīto paziņojumu skaits ir 35 gab., t.i., 35 gab. x 380,00 EUR/gab. = EUR 13 300,00.  4.Valsts nodeva par katra papildu uztura bagātinātāja ar atšķirīgām organoleptiskajām īpašībām (piemēram, garšu, smaržu):  4.1. pakalpojuma sniegšanā iesaistīto speciālistu atalgojums uz vienu pakalpojuma vienību: 2 st. x 8,48 EUR/st. = EUR 16,96;  4.2. tiešās izmaksas, kas saistītas ar pakalpojuma sniegšanu, uz vienu pakalpojuma vienību (materiālu izmaksas): EUR 0,84;  4.3. netiešās izmaksas, (izdevumi komandējumiem; sakaru, telpu uzturēšanas pakalpojumiem, administratīvās izmaksas, pamatlīdzekļu nolietojums u.c. izmaksas), kas saistītas ar pakalpojuma sniegšanu, uz vienu pakalpojuma vienību: EUR 17,20.  Kopējās pakalpojuma izmaksas – EUR 35,00, t.sk.  EKK 1100 – EUR 13,72,  EKK 1200 – EUR 3,24,  EKK 2000 – EUR 18,04.  Paredzamais izskatīto paziņojumu skaits ir 50 gab., t.i., 50 gab. x 35,00 EUR/gab. = EUR 1 750,00.  5. Valsts nodeva par izmaiņu reģistrēšanu uztura bagātinātāju reģistrā esošam uztura bagātinātājam:  5.1. ja tiek mainīts uztura bagātinātāja pagatavojuma veids, fasējuma vienības lielums, ieteicamā dienas (diennakts) deva, sastāvdaļas vai sastāvdaļu daudzums:  5.1.1. pakalpojuma sniegšanā iesaistīto speciālistu atalgojums uz vienu pakalpojuma vienību: 8 st. x 8,48 EUR/st. = EUR 67,84;  5.1.2. tiešās izmaksas, kas saistītas ar pakalpojuma sniegšanu uz vienu pakalpojuma vienību (materiālu izmaksas): EUR 0,84;  5.1.3. netiešās izmaksas, (izdevumi komandējumiem; sakaru, telpu uzturēšanas pakalpojumiem, administratīvās izmaksas, pamatlīdzekļu nolietojums u.c. izmaksas), kas saistītas ar pakalpojuma sniegšanu uz vienu pakalpojuma vienību: EUR 31,33.  Kopējā pakalpojuma izmaksa – EUR 100,00, t.sk.  EKK 1100 – EUR 54,88,  EKK 1200 – EUR 12,95,  EKK 2000 – EUR 32,17.  Paredzamais izskatīto iesniegumu skaits ir 425 gab., t.i., 425 gab. x 120,00 EUR/gab. = EUR 42 500,00;  5.2. ja tiek izdarītas izmaiņas marķējumā vai citā pievienotajā informācijā, piemēram, lietošanas pamācībā, ja tās nav saistītas ar 5.1. apakšpunktā minētajām izmaiņām:  5.2.1. pakalpojuma sniegšanā iesaistīto speciālistu atalgojums uz vienu pakalpojuma vienību: 3 st. x 8,48 EUR/st. = EUR 25,44;  5.2.2. tiešās izmaksas, kas saistītas ar pakalpojuma sniegšanu, uz vienu pakalpojuma vienību (materiālu izmaksas): EUR 0,84;  5.2.3. netiešās izmaksas, (izdevumi komandējumiem; sakaru, telpu uzturēšanas pakalpojumiem, administratīvās izmaksas, pamatlīdzekļu nolietojums u.c. izmaksas), kas saistītas ar pakalpojuma sniegšanu, uz vienu pakalpojuma vienību: EUR 23,73.  Kopējās pakalpojuma izmaksas – EUR 50,00, t.sk.  EKK 1100 – EUR 20,58,  EKK 1200 – EUR 4,85,  EKK 2000 – EUR 24,57.  Paredzamais izskatīto iesniegumu skaits ir 30 gab., t.i., 30 gab. x 50,00 EUR/gab. = EUR 1 500,00; | | | | |
| 7. Cita informācija | Pamatojoties uz noteikumu projektā noteiktajām valsts nodevām, nodevu izmaksas pārrēķinātas (faktisko izmaksu aprēķins) atbilstoši plānotajam izsniegto nodevu objektu apjomam. Saskaņā ar 2016.gada budžeta likumprojektu dienesta plānotais uztura bagātinātāju valsts nodevas apjoms ir 106 014 *euro*, 2017.gadā un turpmāk ik gadu dienestam papildus nepieciešamā vispārējā kārtībā sadalāmā dotācija no vispārējiem ieņēmumiem ir EUR 66 291, kur EKK 1000 – EUR 18 662 (t.sk. EKK 1100 – EUR 14 796, EKK 1200 – EUR 3 866) un EKK 2000 – EUR 47 629.  Papildu valsts budžeta dotācijas piešķiršanu izdevumiem, kas saistīti ar uztura bagātinātāju reģistrāciju, palielinoties ieņēmumiem no nodevas par uztura bagātinātāju reģistrāciju no 2017.gada un turpmākos gados, skatāms Ministru kabinetā 2017.gada budžeta projekta sagatavošanas procesā kontekstā ar visiem to nodevu ieņēmumiem, kuras administrē Zemkopības ministrija. | | | | |

|  |  |
| --- | --- |
| **IV. Tiesību akta projekta ietekme uz spēka esošo tiesību normu sistēmu** | |
| Nepieciešamie saistītie tiesību aktu projekti | Ministru kabineta 2015.gada 1.decembra noteikumi Nr.685 „Prasības uztura bagātinātājiem”. |
| Atbildīgā institūcija | Zemkopības ministrija |
| Cita informācija | Noteikumu projektā tiek detalizēti izdalītas sešas nodevu pozīcijas, kas atšķiras no spēkā esošajiem noteikumiem Nr.1145, kuros savukārt ir noteiktas trīs nodevu pozīcijas.  Ja noteikumu projekta pieņemšana kavēsies, tiks apgrūtināta noteikumu Nr.1145 piemērošana. |

*Anotācijas V sadaļa – projekts šo jomu neskar.*

|  |  |  |  |
| --- | --- | --- | --- |
| **VI. Sabiedrības līdzdalība un komunikācijas aktivitātes** | | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Noteikumu projekts tika ievietots Zemkopības ministrijas tīmekļa vietnes [www.zm.gov.lv](http://www.zm.gov.lv) sadaļā „Sabiedriskā apspriešana”. Atzinumi netika saņemti. | |
| 2. | Sabiedrības līdzdalība projekta izstrādē | Noteikumu projekts elektroniski tika nosūtīts saskaņošanai Veselīga uztura speciālistu asociācijai, Inovatīvo biomedicīnas tehnoloģiju institūtam, Latvijas Pārtikas tirgotāju asociācijai, Latvijas diētas ārstu asociācijai, Latvijas Pārtikas uzņēmēju federācijai, Lauksaimnieku organizāciju sadarbības padomei, Starptautisko inovatīvo farmaceitisko firmu asociācijai, Latvijas Patentbrīvo medikamentu asociācijai, Aptieku attīstības biedrībai, Latvijas darba devēju konfederācijai, uztura bagātinātāju uzņēmumiem Latvijā un citām ieinteresētajām pusēm. Noteikumu projekts tika nosūtīts 52 adresātiem.  Š.g. 4.novembrī notika starpinstitūciju sanāksme parMinistru kabineta noteikumu projektu „Noteikumi par uztura bagātinātājiem” (VSS- 989) un Ministru kabineta noteikumu projektu „Grozījumi Ministru kabineta 2010.gada 21.decembra noteikumos Nr.1145 „Noteikumi par uztura bagātinātāju reģistrācijas valsts nodevu”” (VSS-1061).  Starpinstitūciju sanāksmē piedalījās Zemkopības ministrijas, Veselības ministrijas, Ekonomikas ministrijas, Latvijas Ārstu biedrības, Aptieku Attīstības biedrības, Starptautisko inovatīvo farmaceitisko firmu asociācijas un Pārtikas un veterinārā dienesta pārstāvji, un tajā tika panākta vienošanās, ka Zemkopības ministrija sagatavos Ministru kabineta sēdes protokollēmuma projektu Ministru kabineta noteikumu projektam „Prasības uztura bagātinātājiem” par veicamajām darbībām sabiedrības informēšanas, reklāmas ierobežošanas un nepieciešamo finansējumu, lai veiktu laboratoriskās kontroles uztura bagātinātājiem. Protokollēmums Valsts kancelejā iesniegts kopā ar Ministru kabineta noteikumu projektu „Prasības uztura bagātinātājiem” š.g. 17.novembrī. | |
| 3. | Sabiedrības līdzdalības rezultāti | Zemkopības ministrija projekta saskaņošanas laikā saņēma diametrāli pretējus viedokļus.  Sabiedriskās organizācijas atbalsta projektu, bet uzskata, ka valsts nodeva uztura bagātinātājiem ir jāpalielina.  Latvijas pārtikas uzņēmumi neatbalsta noteikumu projektu, jo uzskata, ka valsts nodevas palielināšana ir slogs pārtikas uzņēmumiem, vai arī iesaka atbrīvot Latvijas pārtikas uzņēmumus no valsts nodevas maksāšanas par uztura bagātinātāja laišanu tirgū.  **Starptautisko inovatīvo farmaceitisko firmu asociācija** (SIFFA) aicina noteikt lielāku uztura bagātinātāju reģistrācijas valsts nodevu, lai Pārtikas un veterinārais dienests varētu īstenot nepieciešamos kvalitātes uzraudzības, marķējuma teksta, lietošanas instrukcijas un reklāmas patiesuma izvērtēšanas un sabiedrības izglītošanas pasākumus.  **Latvijas Ārstu biedrības** viedoklis ir šāds:  1) ir jāsaglabā atšķirīgs valsts nodevas apjoms par trešajā valstī ražotu uztura bagātinātāju un Eiropas Ekonomikas zonā ražotu uztura bagātinātāju ;  2) tā kā uztura bagātinātāju reģistrācijai nepieciešamie dienesta izdevumi tiek segti no valsts budžeta dotācijas, nepieciešams paaugstināt noteikto nodevas apjomu visu uztura bagātinātāju reģistrācijai, jo īpaši no trešajām valstīm ievesto uztura bagātinātāju reģistrācijai.  **SIA *Filine Cold Drinks*** (elektroniski saņemts e-pasts) uzskata, ka, pirmkārt, vajadzētu būt atšķirībai, vai uztura bagātinātājs ir jau reģistrēts kādā citā ES dalībvalstī, jo tad tam automātiski vajadzētu nozīmēt vienkāršāku un līdz ar to lētāku reģistrāciju Latvijā. Piemēram, vairums *FitLine* produktu ir ne tikai (pats par sevi saprotams) reģistrēti ražotājvalstī Vācijā, bet arī patentēti, tāpēc to padziļināta izpēte nebūtu nepieciešama. Ja tomēr Latvijā pastāv kādas uz uztura bagātinātājiem attiecināmas normas (atšķirīgas no ES direktīvām un regulām), tām būtu jābūt publiski pieejamām un noformētām likumos noteiktā kārtībā;  otrkārt, nav skaidrs, kāpēc, veicot izmaiņas produkta marķējumā (tas ir, kad nemainās ne produkta nosaukums, ne pielietojums, bet tiek ieviestas korekcijas kādā no sastāvdaļām), šī fakta konstatācijai būtu jāvelta veselas 10 stundas. Ja vienā izmaiņu pieteikumā ir vairākas korekcijas, SIA *Filine Cold Drinks* ir priekšlikums uz katras šīs korekciju izskatīšanu attiecināt 2 darba stundas. Tas ir, ja jauna produkta sertificēšanai tiek aprēķinātas 14 darba stundas (tā kā nevar pārbaudīt šī skaitļa adekvātumu, tiek izmantots eventuāls administratīvā sloga aprēķina pieņēmums), tad izmaiņas marķējumā ar 7 korekcijām arī varētu būt līdzvērtīgi atalgojamas un ar lielāku korekciju skaitu uzņēmējam būtu jāapsver, vai konkrētais uztura bagātinātājs tomēr nav jāreģistrē kā jauns produkts.  **SIA „BELLUM”** (elektroniski saņemts e-pasts) pauž viedokli, kaar palielinātas maksas ieviešanu tiks panākts vienīgi tas, ka jau tā milzīgā uztura bagātinātāju “melnā” tirgus daļa kļūs vēl lielāka. Tie pārtikas uzņēmumi, kas līdz šim godprātīgi vēl reģistrēja produktus un izpildīja visas PVD prasības, vienkārši „nospļausies” un darīs to pašu, ko lielākā daļa, – izplatīs uztura bagātinātājus bez reģistrācijas.  Turklāt, ņemot vērā uztura bagātinātāju pašizmaksu, pie kuras ir jāpieskaita arī reģistrācijas maksa, klienti turpinās tos iegādāties daudz lētāk vai nu internetā, vai kaimiņvalstīs, kur nav šīs reģistrācijas maksas. Kārtējo reizi, tuvredzīgi rīkojoties, jūs nevis būsit pildījuši valsts budžetu, bet gan to samazinājuši.  ***SIA******Vedic Institute of Healthcare and Research*** (elektroniski saņemts e-pasts) uzskata, ka Latvijas ražotājam vajadzētu vispār atcelt valsts nodevu par uztura bagātinātāju reģistrāciju. Tieši Latvijas ražotāji nodrošina darbavietas un valsts budžeta ienākumus. Eiropas Savienības dalībvalstu uzņēmumiem varētu piemērot 165,00 *euro*, bet valsts nodeva no trešajām valstīm ievesto uztura bagātinātāju reģistrācijai lai paliek esošā apmērā – 426,88 *euro*. Šī pieeja palīdzēs atveseļoties esošajai ekonomiskai situācijai un izaugt vietējam ražotājam.  Zemkopības ministrija turpina projektā uzturēt kompromisa risinājumu, kas pamatots ar Pārtikas un veterinārā dienesta veiktajiem aprēķiniem. Noteikumu projektā valsts nodeva par uztura bagātinātāja reģistrāciju paredzēta 125,00 *euro* apmērā, bet par ārpus Eiropas Ekonomikas zonas valstīm ražota uztura bagātinātāja reģistrāciju 210,00 *euro.*  Tiek samazināta valsts nodeva no 426,86 *euro* par uztura bagātinātāja pirmreizēju reģistrāciju no trešajām valstīm Eiropas Ekonomikas zonas valstī uz 380,00 *euro*. Ievērojot minēto, Zemkopības ministrija uzskata, ka noteikumu projektā ir panākts kompromisa risinājums, izlīdzinot valsts nodevas uztura bagātinātāju reģistrācijai. Tāpat Zemkopības ministrija nevar atbalstīt sabiedrisko organizāciju izteikto priekšlikumu būtiski palielināt valsts nodevu uztura bagātinātājiem, jo tā būtu nesamērīga pieeja salīdzinājumā ar citu Eiropas Savienības dalībvalstīm, kurās nav noteikta nodeva vai nodevas apmērs ir līdzvērtīgs kā Latvijā. | |
| 4. | Cita informācija | Nav. | |
|  |  |  | |
| **VII. Tiesību akta projekta izpildes nodrošināšana un tās ietekme uz institūcijām** | | | |
| 1. | Projekta izpildē iesaistītās institūcijas | | Dienests. |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | | Projekts šo jomu neskar. |
| 3. | Cita informācija | | Nav. |

# Zemkopības ministrs J.Dūklavs

21.01.2016. 9:28

4888

I.Cine

67027146; Inara.Cine@zm.gov.lv